stanford-oval/wikipedia huggingface dataset:
צ'רקסים
התרבות הצ'רקסית > נשים בחברה הצ'רקסית > מעמד האישה ביחס לנישואים

בחברה הצ'רקסית נערכו הנישואים על בסיס אהבה, וללא שידוכים או נישואים כפויים, כפי שנהוג עד היום במגוון תרבויות אסייתיות. זוגות נטו להכיר במרכז הכפר או מקור המים המקומי, לפעמים במפגשים שארגנו הדודים מצד האם של הזוג המיועד. לאישה צ'רקסית בגיל הנישואים היה חדר בבית המשפחה שבו יכלה לארח מחזרים. עם זאת היו חוקים נוקשים מה מותר במסגרת זו, ובני משפחתה היו נשארים בקרבת מקום ומגנים עליה אם היה המבקר חוצה גבולות.
נשים בחברה הצ'רקסית היו נישאות בשנות ה־30 לחייהן, גיל מאוחר יחסית לתרבויות אחרות בקווקז וברחבי אסיה. הנישואים נערכים על ידי בריחה של הזוג, לאחר הסכמה בין החתן ומשפחת הכלה על נדוניה, שבסיומה הכלה מתקבלת לחיקה של משפחת החתן. פוליגיניה כמעט אינה קיימת בתרבות הצ'רקסית, ואף גירושים הם נדירים. במקרים של גירושים או ירושה, זכויות האישה מן ההכרח מבוססות על החוקים ועל המנהגים במקום מגוריה, ואין אחידות באזורים גאוגרפיים שונים.
בעבר כלל התא המשפחתי הצ'רקסי את המשפחה הפטרילינארית המורחבת, ולכל תא משפחתי היו מגורים משלו סביב חצר משותפת. במשפחה הצ'רקסית היה נהוג להוליד שלושה עד חמישה ילדים, מספר קטן יחסית לחברות הסובבות את החברה הצ'רקסית בקווקז.
התרבות הצ'רקסית > נשים בחברה הצ'רקסית > לבוש

השמלה המסורתית של האישה הצ'רקסית היא הסאיה. בעבר נלבשה הסאיה כלבוש יום־יומי, שכן היא מחממת ומזג האוויר באזור הקווקז קר. כיום לובשים אותה באירועים מיוחדים בלבד או כלבוש חג.
דמוגרפיה > 12 השבטים הצ'רקסיים

12 הכוכבים בדגל הצ'רקסי מסמלים את השבטים, ושלושת החיצים המוצלבים מסמלים את אחדות השבטים, והם:
קברטאי – Къэбэртай (קברדינים)
שאפסור' – Шапсыгъ (שפסוגים)
אבזאח – Абдзах (אבזאחים)
בז'אדור' – Бжъэдыгъу
בסל'אני – Бэслъыный
נאתוחאי – Нэтыхъуай, Нэтыхъуадж
צ'מגוי – Кlэмгуй
חתוקאי – Хьатыкхъуай
מאמחיר' – Мамхыгъ
יג'ירקואי – Еджыркъуай
ווביח – Убых (ובכים) (נכחד)
ז'אנה – Жанэ
שבטים צ'רקסים אחרים:
אדמי – Адэмый
מוחוש – Мыхъош
חקאוצו –ХьакӀуцу
דמוגרפיה > תפוצת הצ'רקסים בעולם

מספר הצ'רקסים בעולם מוערך ב־6 מיליון[דרוש מקור]. תפוצותיהם העיקריות:
טורקיה – עד כ־3,000,000
רוסיה – 1,000,000
סוריה – 160,000
גרמניה – 150,000
ירדן – 120,000
ארצות הברית – 50,000
עיראק – 34,000
ישראל – 5,000
אוקראינה – 1,000
בולגריה – 500
הולנד – 500
הצ'רקסים בישראל

בישראל ישנם כ-5,000 צ'רקסים המתרכזים בעיקר בשני כפרים בגליל: ריחאניה וכפר כמא. עוד מימי תחילת ההתיישבות הם קיימו יחסים טובים עם היישוב היהודי, הודות לשפה המשותפת שמצאו עם עולי העלייה הראשונה מרוסיה שהתיישבו בגליל.
בתקופת המנדט הבריטי והספר הלבן סייעו צ'רקסים להעפלה בלתי חוקית דרך לבנון. צ'רקסים התנדבו לשירות במלחמת העצמאות והיו בעלי בריתם של היהודים. לאחר הקמת המדינה שרתו בהתנדבות ביחידת המיעוטים ובפלוגת הפרשים הצ'רקסים שנקראה "קוואלריה". לאחר שפורקה הפלוגה הוקם במקומה "חיל הספר" שהפך ברבות הימים למשמר הגבול.
מאז 1958 משרתים הגברים הצ'רקסים, בעקבות בקשתם, בשירות חובה בכוחות הביטחון השונים בישראל. אחוז המתגייסים לצה"ל בקרב העדה הצ'רקסית הוא גבוה במיוחד. הם מעורים היטב בחברה, דוברים אדיגית (בנוסף לעברית, ערבית ואנגלית שלומדים מגיל צעיר בבית הספר), ובמקביל מטפחים את מורשתם ותרבותם הייחודית.
בכפר כמא כ-3,000 תושבים, כולם צ'רקסים. תושבי הכפר הם יוצאי חמישה שבטים שונים, ונמנים עם כ-30 משפחות שונות. לכפר כ-8,500 דונם אדמה, מהם כ-1,200 דונם שלחין והשאר שטחי בעל. תושבי הכפר מתפרנסים מכל ענפי המשק: מחקלאות, מקצועות חופשיים, תעשייה זעירה, שירותים ציבוריים ושירותים יצרניים.
הכפר ריחאניה שוכן בגליל העליון, מול המושב עלמה. מספר תושביו קרוב ל-1,000 נפש, ששפת אמם היא צ'רקסית. הכפר מנוהל על ידי ועד מקומי נבחר הכפוף למועצה אזורית מרום הגליל. בכפר בי"ס יסודי שבו שפת ההוראה בעיקר עברית ולומדים גם ערבית ואנגלית בכיתות הגבוהות.  לקרוא ולכתוב בשפה הצ'רקסית מתחילים ללמד בבית הספר מכיתה ה'. לכפר אדמות בעל ושלחין ומקורות הפרנסה כמו בכפר כמא. בין שני הכפרים שוררים יחסי אחווה הבאים לידי ביטוי גם בשיתוף פעולה ובחלופי כלות וחתנים. תושבי שני הכפרים עושים את מיטב יכולתם לשמור על מנהגיהם ותרבותם המיוחדת, באמצעות עשייה חינוכית, חברתית ופורמלית בבית הספר.
הצ'רקסים בישראל > הצ'רקסים בצה"ל

בשנת 1958 פנו נציגי הקהילה לבן-גוריון בבקשה לשרת שירות חובה בצה"ל. בן-גוריון הסכים ומאז משרתים הגברים הצ'רקסים בכל מגוון התפקידים במערכת הביטחון ומכהנים בכל התפקידים והדרגות.
אחוז גיוסם גבוה ביחס לגיוס הכללי של אוכלוסיות אחרות במדינת ישראל, עומד על כ-75% בערך.
ראו גם

| --- | --- |
: ספר: העם הצ'רקסי
אוסף של ערכים בנושא הזמינים להורדה כקובץ אחד.
צ'רקסים בישראל
אסלאם בישראל
יום הזיכרון הצ'רקסי
אדיגיה
קברדינו-בלקריה
קאראצ'אי-צ'רקסיה
מייקופ
נלצ'יק
צ'רקסק
ממלוכים
השושלת הבורג'ית
מלחמת קווקז
המלחמה הרוסית-צ'רקסית
סוצ'י
פרשת עיזאת נאפסו
ההתיישבות הצ'רקסית ברמת הגולן
גלות הצ'רקסים
נארתים
המערך החברתי הצ'רקסי
הצלת הילדים בבסלניי
הערות שוליים

↑  "Главная страница проекта 'Арена' : Некоммерческая Исследовательская Служба СРЕДА". Sreda.org. 2012-10-19. נבדק ב-20 באוגוסט 2013. {{cite web}}:  (עזרה)
↑  Circassians, Descendants of Russian Muslims, Fight for Identity in Israel
↑  Oren Kessler (20 באוגוסט 2012). "Circassians Are Israel's Other Muslims". Forward. נבדק ב-3 במרץ 2018. {{cite news}}:  (עזרה)
↑  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 3, עמ' 179.
1 2 3 4  יעקב שמעוני, ערבי ארץ ישראל, תל אביב: עם עובד, תש"ז, עמ' 103-102.
1 2 3  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 3, עמ' 178.
↑  רועי מרום, העלייה הראשונה? הגירות טרנס-לאומיות לצפון השרון בשלהי התקופה העות'מאנית, מי היה כאן קודם: עולים ומתיישבים בזכרון יעקב וסביבתה. כנס לציון 20 שנה למוזיאון העלייה הראשונה ע"ש משה ושרה אריזון, 2019.
↑  Ereznet LTD, תרבות ונוהגי הצ'רקסים, באתר www.tll.co.il
↑  Colarusso, John 1989. "Prometheus among the Circassians". "
↑  Ballou, Maturin Murray (1851). The Circassian Slave, or, the Sultan's Favorite: A Story of Constantinople and the Caucasus. Frederick Gleason.
↑  DelPlato, Joan (2002). "Chapter 2. The Colonial Contexts for the Harem Representation". Representing the Harem: 1800–1875. Madison, NJ: Fairleigh Dickinson University Press. ISBN 978-0-838-63880-4.
↑  Circassians - Marriage and Family, World Culture Encyclopedia
↑  מידע על בית הספר
↑  צ'רקסים, באתר משרד הביטחון
| --- | --- |
בקרת זהויות :  NLI: 987007534757105171  BnF: cb13609516j (data)  GND: 4061098-6  LCCN: sh94003019  NKC: ph234805 
מפת אזור הקווקז, מהמאה ה־19
ארץ הצ'רקסים בשנת 1700
אל-אשרף טומאן ביי (אנ'), הסולטן האחרון בשושלת הבורג'ית הצ'רקסית במצרים
ארץ הצ'רקסים בשנת 1750
פרש צ'רקסי. ציור מאת הצייר קרול פופ דה סטמארי מאמצע המאה ה־19
צ'רקסים מכפר כמא
התפתחות השפות הצ'רקסיות
הבגדים הצ'רקסים המסורתיים. האישה לובשת סאיה
כלי חקלאות מסורתיים
הסאיה המסורתית: החלק העליון מכסה חלק רב מהתחתון, ועיטורים מזהב נראים על השמלה
דגל העם הצ'רקסי
תפוצת הצ'רקסים בעולם
באר צ'רקס מדרום לקיבוץ גן שמואל. במקום שכן כפר שהוקם ב-1860 על ידי צ'רקסים מבולגריה, אך ננטש מאוחר יותר בשל המלריה; שרידיו מוכרים כח'ירבת צ'רקס
פולילוגריתם

במתמטיקה, פונקציית הפולילוגריתם היא פונקציה רב ערכית של שני משתנים מרוכבים s,z. הפונקציה מוגדרת על ידי הטור
Li_{s}(z)=\sum _{k=1}^{\infty }{\frac {z^{k}}{k^{s}}}
כאשר הערך המוחלט של z קטן מ-1 ומוגדרת לשאר הערכים על ידי המשכה מרומורפית.
ערכים מיוחדים

1.  Li_{0}(z)={\frac {z}{1-z}}. באופן כללי, אם n מספר טבעי, אז  Li_{-n}(z) היא פונקציה רציונלית של z.
2. Li_{1}(z)=\log(1-z).
3. הפונקציה  Li_{2}(z) נקראת פונקציית הדילוגריתם. בגאומטריה היפרבולית תלת־ממדית, הנפח של ארבעון אידיאלי שלקדקדיו יחס כפול שווה ל-z הוא  \mathrm {Im} (Li_{2}(z))+arg(1-z)\log |z|.
1908 במדע

| 0 | 1 | 2 | 3 |
| --- | --- | --- | --- |
|  |  | 1908  במדע |  |
< · 1906 · 1907 — 1908 — 1909 · 1910 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1908.
ארכאולוגיה

גילוי ונוס מווילנדורף, פסל אישה מאוסטריה שגילו מוערך ב-22,000-24,000 שנים.
גילוי שלד ניאנדרטלי בן 40,000 שנים בלָה שָאפֶּל-אוֹ-סַן (La Chapelle-aux-Saints) צרפת.
גילוי מצפה הכוכבים של אולוג בג שפעל במאה ה-15 בסמרקנד.
ביולוגיה

ניסוח עקרון הארדי-ויינברג, מודל מתמטי שהניח את היסודות לתחום הגנטיקה של אוכלוסיות.
רפואה

פיתוח BCG כחיסון נגד שחפת.
אויגן בלוילר, פסיכיאטר שווייצרי מציג את המושג סכיזופרניה.
ליאו בירגר, פתולוג אוסטרי אמריקני ממוצא יהודי, מתאר את מחלת בירגר, מחלה דלקתית של כלי דם.
גאוגרפיה

6 ביולי – משלחת בראשות רוברט פירי יוצאת במטרה להגיע לקוטב הצפוני. המטרה הושגה באפריל 1909.
טכנולוגיה

שידור רדיו ראשון ממגדל אייפל.
הנרי פורד מתחיל בייצור המוני של מודל T.
אלן קמפבל-סווינטון (Alan Archibald Campbell-Swinton), מהנדס סקוטי, מפרסם מאמר עם העקרונות האלקטרוניים של הטלוויזיה.
טכנולוגיה > תעופה

13 בינואר – אנרי פרמן מקבל פרס על ביצוע טיסה מעגלית באורך של 1 ק"מ. הטיסה נמשכה דקה וחצי.
14 במאי – טיסה ראשונה בארצות הברית בה בנוסף לטייס נוכח גם נוסע.
28 ביוני – יעקב אלהמר מבצע טיסה ראשונה במטוס גרמני.
4 ביולי – גלן קרטיס מקבל פרס על ביצוע טיסה באורך מעל ק"מ.
14 באוקטובר – אנרי פרמן מבצע טיסה מעל צרפת באורך של 27 ק"מ. הטיסה נמשכה 20 דקות.
נובמבר – הקמת חברה ראשונה לייצור מטוסים בבריטניה - חב' Short Brothers.
18 בדצמבר – וילבור רייט מבצע טיסה באורך של 100 ק"מ מעל צרפת. שיא עולמי חדש.
31 בדצמבר – וילבור רייט משפר את השיא שלו - מבצע טיסה באורך של 123 ק"מ. הטיסה נמשכה כמעט שעתיים.
אנרי פרמן ואחיו הקימו חברה לייצור מטוסים.
כימיה

האיקה קמרלינג אונס מצליח להפוך הליום גזי להליום נוזלי.
פריץ הבר מפתח שיטה להפקת אמוניה.
מתמטיקה

ארנסט צרמלו, מתמטיקאי גרמני, עסק ביצירת בסיס לתורת הקבוצות האקסיומטית ובשנה זו פרסם את התוצאות.
יוסיפ פלמל (Josip Plemelj), מתמטיקאי סלובני, מצא פתרון לבעיית רימן תוך שימוש בנוסחאות סוחוצקי-פלמל.
פרסום מחקר בתחום התפלגות t.
פיזיקה

הנס גייגר וארנסט רתרפורד ממציאים את המונה גייגר.
גילוי אפקט זימן בכתמי שמש על ידי ג'ורג' הייל (George Ellery Hale).
גוסטב מי, פיזיקאי גרמני, מפרסם פתרון למשוואות מקסוול לפיזור קרינה אלקטרומגנטית על ידי ספירה.
פרסים

פרס נובל לפיזיקה – גבריאל ליפמן, על המצאת האלקטרומטר שהוא מכשיר המאפשר רישום האלקטרוקרדיוגרם הראשון.
פרס נובל לכימיה – ארנסט רתרפורד, על מחקריו במבנה האטום ובכימיה של חומרים רדיואקטיביים.
פרס נובל לפיזיולוגיה ורפואה – איליה מצ'ניקוב ופאול ארליך, על חקר מערכת החיסון.
נולדו

15 בינואר – אדוארד טלר, פיזיקאי אמריקאי ממוצא יהודי-הונגרי, עסק בפיזיקה גרעינית, מחלוצי פיתוח פצצת האטום ופצצת המימן (נפטר ב-2003).
18 בינואר – יעקב בּרוֹנוֹבסקי, מתמטיקאי, ביולוג והיסטוריון של המדע.
22 בינואר – לב לנדאו, מבכירי הפיזיקאים הסובייטים, יהודי, חתן פרס נובל לפיזיקה (1962) על מחקריו בנוזליות-על (נפטר ב-1968).
11 בפברואר – ויוויאן פוּקס, חוקר ומגלה ארצות אנגלי, צוות המשלחת שלו היה הראשון להשלים את החצייה היבשתית של אנטארקטיקה בשנת 1958 (נפטר ב-1999).
23 במאי – ג'ון ברדין, פיזיקאי אמריקאי, חתן שני פרסי נובל לפיזיקה, בשנת 1956 על חלקו בהמצאת הטרנזיסטור ובמחקרים בתחום מוליכים למחצה ובשנת 1972 על חלקו בפיתוח של התאוריה של מוליכות-על הקרויה תאוריית BSC (נפטר ב-1991).
7 בספטמבר – מַיְקֶל דֶבֶּיְקִי, מנתח לב וכלי דם וממציא אמריקני ממוצא לבנוני, אחד החלוצים בעולם בתחומו (נפטר ב-2008).
4 בנובמבר – יוסף רוטבלט, פיזיקאי יהודי פולני בריטי, פעיל למניעת ניסויים גרעיניים, חתן פרס נובל לשלום.
4 בדצמבר – אלפרד הרשי, בקטריולוג וגנטיקאי אמריקאי, חתן פרס נובל לפיזיולוגיה או לרפואה לשנת 1969 על חלקו בתגליות בתחום מנגנון השכפול והמבנה הגנטי של וירוסים (נפטר ב-1997).
17 בדצמבר – וילארד ליבי, מדען אמריקאי ופרופסור לכימיה, חתן פרס נובל לכימיה ב-1960 על פיתוח השיטה של תיארוך פחמן 14, שמשמשת בין השאר לתיארוך לממצאים ארכאולוגים (נפטר ב-1980).
נפטרו

23 בפברואר – פרידריך פון אסמרך, כירורג ואורתופד גרמני, מומחה, ברפואה צבאית וטראומטולוגיה, שהנהיג שיטות חיטוי, חסימת דימומים וערכת חבישה לעזרה ראשונה .בטיפול בפצועים בשדה הקרב (נולד ב-1823).
9 במרץ – הנרי קליפטון סורבי, פטרולוג וגאולוג אנגלי, מחלוצי הפטרולוגיה המיקרוסקופית. מחקריו פתחו דרך לייצור מסיבי של פלדה (נולד ב-1826).
2 במאי – שארל שמברלן, פיזיקאי ומיקרוביולוג צרפתי, פיתח פילטר חרסינה לטיהור נוזלים ממיקרואורגניזמים, שבעזרתו הוכח קיום הווירוסים (נולד ב-1851).
25 באוגוסט – אנרי בקרל, פיזיקאי צרפתי ממגלי הרדיואקטיביות, חתן פרס נובל לפיזיקה לשנת 1903 על גילוי הרדיואקטיביות הספונטנית (נולד ב-1852).
ונוס מווילנדורף
אלבר קַלְמֶט מפתח חיסון BCG יחד עם קאמי גרן
רוברט פירי
פורד מודל T
אנרי בקרל
1938 בקולנוע

| 0 | 1 | 2 | 3 |
| --- | --- | --- | --- |
|  |  | 1938  בקולנוע |  |
< · 1936 · 1937 — 1938 — 1939 · 1940 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1938 ונוגעים לעולם הקולנוע.
אירועים

ינואר - MGM הודיעו שג'ודי גרלנד לוהקה לתפקיד דורותי בסרט "הקוסם מארץ עוץ", ריי בולג'ר לוהק לתפקיד איש הפח ובודי אבסן לתפקיד הדחליל
אורסון ולס יוצר את הסרט "Too Much Johnson" בכיכובו של ג'וזף קוטן שלא הושלם, והוקרן לראשונה רק ב-2013
סרטים שוברי קופות

| מקום | שם | אולפן | שחקנים |
| --- | --- | --- | --- |
| 1. | Alexander's Ragtime Band | פוקס המאה ה-20 | טיירון פאואר, אליס פיי ודון אמיצ'י |
| 2. | Test Pilot | MGM | קלארק גייבל, מירנה לוי, ספנסר טרייסי וליונל ברימור |
| 3. | Boys Town | MGM | ספנסר טרייסי ומיקי רוני |
| 4. | הרפתקאותיו של רובין הוד | האחים וורנר | ארול פלין ואוליביה דה הבילנד |
| 5. | הן לא תקחהו עמך | קולומביה | ג'ין ארתור (אנ'), ליונל ברימור וג'יימס סטיוארט |
| 6. | Sweethearts | MGM | ג'נט מקדונלד (אנ') ונלסון אדי (אנ') |
| 7. | מארי אנטואנט | MGM | נורמה שירר, טיירון פאואר, ג'ון בארימור (אנ') ורוברט מורלי |
| 8. | Happy Landing | פוקס המאה ה-20 | סוניה הני, דון אמיצ'י, סזאר רומרו (אנ') ואתל מרמן |
| 9. | Angels with Dirty Faces | האחים וורנר | ג'יימס קאגני והמפרי בוגרט |
| 10. | Out West with the Hardys | MGM | מיקי רוני |
| 11. | Too Hot to Handle | MGM | קלארק גייבל, מירנה לוי, וולטר פידג'ן |
| 12. | That Certain Age | יוניברסל | דיאנה דורבין (אנ'), מלווין דאגלס |
| 13. | Mad About Music | יוניברסל | דיאנה דורבין, הרברט מרשל (אנ') |
| 14. | The Girl of the Golden West | MGM | ג'נט מקדונלד, נלסון אדי |
| 15. | Bluebeard's Eighth Wife | פארמאונט | קלודט קולבר, גרי קופר |
| 16. | The Buccaneer | פארמאונט | פרדריק מארץ', וולטר ברנן |
| 17. | The Dawn Patrol | האחים וורנר | ארול פלין, בזיל רת'בון (אנ'), דייוויד ניבן |
| 18. | Stablemates | MGM | וואלאס בירי (אנ'), מיקי רוני |
| 19. | סואץ | פוקס המאה ה-20 | טיירון פאואר, לורטה יאנג |
| 20. | קנטקי | פוקס המאה ה-20 | לורטה יאנג, ריצ'רד גרין, וולטר ברנן |
פרסים

פרס אוסקר לסרט הטוב ביותר - הן לא תקחהו עמך - קולומביה
פרס אוסקר לבמאי הטוב ביותר - פרנק קפרה - הן לא תקחהו עמך
פרס אוסקר לשחקן הטוב ביותר - ספנסר טרייסי - Boys Town
פרס אוסקר לשחקנית הטובה ביותר - בטי דייוויס - איזבל (סרט)
סרטים

אלכסנדר נבסקי - בבימויו של סרגיי אייזנשטיין ובכיכובו של ניקולאי צ'רקסוב (ברית המועצות)
מזמור חג המולד - בכיכובו של רג'ינלד אוון
איזבל
הגברת הנעלמת
אולימפיה
פרופסור מאמלוק
פיגמליון
הן לא תקחהו עמך - בבימויו של פרנק קפרה ובכיכובם של ג'יימס סטיוארט, ג'ין ארתור, ליונל ברימור
נולדו

1 בינואר - פרנק לנגלה, שחקן אמריקאי
12 בפברואר - אוליבר ריד, שחקן אנגלי (נפטר ב-1999)
23 בפברואר - דיאן וארסי, שחקנית אמריקאית (נפטרה ב-1992)
15 באפריל - קלאודיה קרדינלה, שחקנית איטלקייה
22 במאי - ריצ'רד בנג'מין, שחקן ובמאי אמריקאי
9 ביולי - בריאן דנהי, שחקן אמריקאי
18 ביולי - פול ורהובן, במאי הולנדי
20 ביולי - דיאנה ריג, שחקנית אנגלייה
20 ביולי - נטלי ווד, שחקנית אמריקאית, (נפטרה ב-1981)
29 באוגוסט – אליוט גולד, שחקן אמריקאי
28 בספטמבר - בן אי קינג, זמר נשמה אמריקאי (נפטר ב-2015)
22 באוקטובר - כריסטופר לויד, שחקן אמריקאי
13 בנובמבר - ג'ין סיברג, שחקנית אמריקאית (נפטרה ב-1979)
12 בדצמבר - קוני פרנסיס, זמרת ושחקנית אמריקאית
16 בדצמבר - ליב אולמן, שחקנית נורווגית
29 בדצמבר - ג'ון ווייט, שחקן אמריקאי
נפטרו

21 בינואר - ז'ורז' מלייס, במאי קולנוע צרפתי מחלוצי הראינוע
ראו גם

1937 בקולנוע
1938
1939 בקולנוע
שנים בקולנוע
סרט קולנוע
1921 בקולנוע

| 0 | 1 | 2 | 3 |
| --- | --- | --- | --- |
|  |  | 1921  בקולנוע |  |
< · 1919 · 1920 — 1921 — 1922 · 1923 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1921 ונוגעים לעולם הקולנוע.
אירועים

21 בינואר – הסרט האילם "הנער", דרמה קומית שכתב, ביים, הפיק וכיכב צ'ארלי צ'פלין (בדמות הנווד) יצא לאקרנים בארצות הברית. זהו סרטו הראשון כבמאי, ומככב בו ג'קי קוגן.
6 במרץ – סרט המלחמה האפי "ארבעת פרשי האפוקליפסה", עיבוד של ג'ון מאתיס, יצא לאקרנים בארצות הברית.
26 באוקטובר – נפתח תיאטרון שיקגו
סרטים שוברי קופות

| מקום | שם | הכנסות |
| --- | --- | --- |
| 1. | ארבעת פרשי האפוקליפסה | $9,200,000 |
| 2. | הנער | $5,450,000 |
| 3. | שלושת המוסקטרים | $1,500,000 |
| 4. | The Sheik | $900,000 |
| 5. | לורד פוֹנְטְלְרוֹי הקטן | $900,000 |
| 6. | The Love Light | $690,965 |
| 7. | Every Woman's Problem |  |
| 8. | Brewster's Millions |  |
| 9. | White and Unmarried |  |
| 10. | The Passion Flower |  |
סרטים נוספים

כל הסרטים אמריקאים פרט לאלה שצוין אחרת
"The Ace of Hearts", ביים וולאס וורסלי, בכיכובם של לון צ'ייני וליאטריס ג'וי
"ינקי מקונטיקט בחצר המלך ארתור", בבימויו של ג'ון פורד, בכיכובו של הוט גיבסון
"הרפתקאותיו של מר פיקוויק", בבימויו של תומאס בנטלי, בכיכובו של פרדריק וולפה (בריטניה)
"הרפתקאותיו של טרזן", בבימוים של רוברט היל וסקוט סידני, ובכיכובו של אלמו לינקולן
"The Affairs of Anatol", ביים ססיל ב. דה-מיל, בכיכובה של גלוריה סוונסון
"Among Those Present", בכיכובו של הרולד לויד
"Die Bergkatze", בבימויו של ארנסט לוביטש ובכיכובו של ויקטור ינסון (גרמניה)
"The Boat", סרט קצר של באסטר קיטון
"ד'יזראלי", בבימויו של הנרי קולקר ובכיכובו של ג'ורג' ארליס
"הנער", בבימויו ובכיכובו של צ'ארלי צ'פלין, עם עדנה פורביאנס וג'קי קוגן
"יתומות הסערה", בבימויו של ד. וו. גריפית', ובכיכובן של ליליאן גיש ודורותי גיש
סדרות של סרטי קומדיה

הרולד לויד (1913–1938)
צ'ארלי צ'פלין (1914–1940)
לופינו ליין (1915–1939)
באסטר קיטון (1917–1944)
לורל והארדי (1921–1945)
סדרות של סרטי אנימציה קצרים

משלי אזופוס (1921–1934)
פליקס החתול (1919–1936)
קוקו הליצן (1919–1934)
נולדו

3 בינואר – ג'ון ראסל, שחקן (נפטר ב-1991)
27 בינואר – דונה ריד, שחקנית (נפטרה ב-1986)
31 בינואר
קרול צ'אנינג, שחקנית
מריו לנצה, זמר, שחקן (נפטר ב-1959)
9 בפברואר – לנה טרנר, שחקנית (נפטרה ב-1995)
16 בפברואר – ורה-אלן, שחקנית, רקדנית (נפטרה ב-1981)
22 בפברואר – ג'ולייטה מזינה, שחקנית (נפטרה ב-1994)
24 בפברואר – אייב ויגודה, שחקן (נפטר ב-2016)
26 בפברואר – בטי האטון, שחקנית (נפטרה ב-2007)
3 במרץ – דיאנה בארימור, שחקנית (נפטרה ב-1960)
4 במרץ – ג'ואן גרינווד, שחקנית (נפטרה ב-1987)
12 במרץ – גורדון מקריי, שחקן, זמר (נפטר ב-1986)
25 במרץ
ננסי קלי, שחקנית (נפטרה ב-1995)
סימון סיניורה, שחקנית (נפטרה ב-1985)
26 במרץ – ג'ולי האריס, מעצבת תלבושות (נפטרה ב-2015)
28 במרץ – דירק בוגרד, שחקן (נפטר ב-1999)
3 באפריל – ג'ן סטרלינג, שחקנית (נפטרה ב-2004)
10 באפריל – צ'אק קונורס, שחקן (נפטר ב-1992)
16 באפריל – פיטר יוסטינוב, שחקן (נפטר ב-2004)
23 באפריל – ג'נט בלייר, שחקנית (נפטרה ב-2007)
2 במאי – סטיאג'יט ריי, קולנוען הודי (נפטר ב-1992)
23 במאי – גריגורי צ'וקהרי, במאי קולנוע אוקראיני (נפטר ב-2001)
29 במאי – קליפטון ג'יימס, שחקן (נפטר ב-2017)
31 במאי – אלידה ואלי, שחקנית (נפטרה ב-2006)
8 ביוני – אלכסיס סמית', שחקנית (נפטרה ב-1993)
19 ביוני – לואי ז'ורדאן, שחקן (נפטר ב-2015)
21 ביוני
ג'ודי הולידיי, נולדה בשם ג'ודית טובים, שחקנית (נפטרה ב-1965)
ג'יין ראסל, שחקנית (נפטרה ב-2011)
3 ביולי – סוזן פיטרס, שחקנית (נפטרה ב-1952)
6 ביולי – ננסי רייגן, נולדה בשם אן רובינס, שחקנית, הגברת הראשונה של ארצות הברית (נפטרה ב-2016)
23 ביולי – רוברט בראון, שחקן (נפטר ב-2003)
3 באוגוסט – מרילין מקסוול, שחקנית (נפטרה ב-1972)
8 באוגוסט – אסתר ויליאמס, שחקנית, שחיינית (נפטרה ב-2013)
19 באוגוסט – ג'ין רודנברי, תסריטאי ומפיק אמריקאי (נפטר ב-1991)
8 בספטמבר – הארי סקומב, שחקן, זמר (נפטר ב-2001)
30 בספטמבר – דברה קר, שחקנית (נפטרה ב-2007)
13 באוקטובר – איב מונטאן, זמר, שחקן (נפטר ב-1991)
3 בנובמבר – צ'ארלס ברונסון, שחקן (נפטר ב-2003)
22 בנובמבר – רודני דיינג'רפילד, שחקן וקומיקאי (נפטר ב-2004)
4 בדצמבר דיאנה דורבין, שחקנית (נפטרה ב-2013)
נפטרו

17 במאי – קארל מנציוס, שחקן, במאי תיאטרון וסופר דני
20 ביוני – ג'ורג' לואן טאקר, שחקן, תסריטאי ובמאי אמריקאי
9 בספטמבר – וירג'יניה ראפה, שחקנית אמריקאית
17 בספטמבר – ואן דייק ברוק, שחקן, תסריטאי ובמאי קולנוע
הופעות בכורה

ריצ'רד ארלן
ג'ורג' ארליס
בילי דאב
בזיל רת'בון
קרול לומברד
פרדריק מארץ'
ראו גם

1920 בקולנוע
1921
1922 בקולנוע
שנים בקולנוע
סרט קולנוע
הערות שוליים

↑  Box office at IMDb accessed January 27, 2017
| שנים בקולנוע |
| --- | --- | --- |
| המאה ה-19 | 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
1905 במדע

| 0 | 1 | 2 | 3 |
| --- | --- | --- | --- |
|  |  | 1905  במדע |  |
< · 1903 · 1904 — 1905 — 1906 · 1907 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
אלברט איינשטיין בתקופה בה בוצעו המחקרים שפורסמו בשנת הפלאות
רשימת אירועים מדעיים עיקריים שהתרחשו ב-1905.
ארכאולוגיה

תחילת חפירות בטאוטיווקאן, מקסיקו, אתר מורשת עולמית.
תחילת חפירות בדיר אל-מדינה, מצרים.
תאודור דייוויס (Theodore M. Davis) מקבל זיכיון לביצוע חפירות בעמק המלכים.
דוד רנדל-מקליבר (David Randall-MacIver) מבצע חפירות ראשונות בזימבבואה הגדולה.
תחילת פעילותו של ג'ורג' הרברט, הרוזן החמישי מקרנארבון בחפירות במצרים.
אסטרונומיה

2 בינואר – גילוי אלרה, אחד מירחי צדק.
ביולוגיה

ויליאם בייטסון משתמש לראשונה בשם גנטיקה.
תיאור ראשון של כרומוזומי מין על ידי נטי סטיבנס ואדמונד וילסון (Edmund Beecher Wilson).
גילוי החיידקים האחראים על יצירת היוגורט.
סיר תמיסטוקלס זאמיט, רופא ומדען מלטזי, מגלה כי חלב לא מפוסטר מהווה גורם להעברה של ברוצלוזיס (קדחת מלטה) לבני אדם.
טכנולוגיה

פטה פרארה (Pathé Frères), חברה צרפתית לציוד והפקה של קולנוע, מציגה שיטה לצביעת סרטי שחור-לבן במכונה.
הוצאת פטנט על מגדש טורבו.
המצאת הילוכים לאופניים על ידי פול דה ויו (Paul de Vivie).
בניית מכונית ראשונה בעלת מנוע המי.
בניית שואב אבק ביתי ראשון.
טכנולוגיה > תעופה

14 באוקטובר הקמת הפדרציה הבינלאומית לאווירונאוטיקה.
30 בנובמבר – במהלך טיסה ראשונה התרחשה תאונה קשה בצפלין הראשון.
כימיה

קרל פון לינדה מייצר חמצן וחנקן נוזלי בתהליך ניזול אוויר.
המילטון קיידי (Hamilton Cady) מאוניברסיטת קנזס מזהה הליום בסילון גז טבעי, המקור להפקת הליום עד היום.
תחילת ייצור תעשייתי של אשלגן חנקתי המנוצל כדשנים.
אלפרד איינהורן (Alfred Einhorn), כימאי גרמני, הצליח לייצר את חומר האלחוש המקומי, נובוקאין (novocaine).
מתמטיקה

פייר פאטו (Pierre Fatou) מגדיר את קבוצת מנדלברוט.
אוסוולד ובלן (Oswald Veblen) מוכיח את משפטו של קאמי ז'ורדן משפט העקום של ז'ורדן.
עמנואל לסקר מוכיח את חלקו במשפט לסקר-נתר.
פלאונטולוגיה

גילוי שרידים רבים של איכתיוזאוריה.
תיאור של טירנוזאור רקס על ידי הנרי פיירפילד אוסבורן (Henry Fairfield Osborn).
פיזיקה

שנת הפלאות (Annus Mirabilis) - אלברט איינשטיין פרסם ארבעה מאמרים חדשניים ופורצי דרך בפיזיקה בשנתון הפיזיקה והוסמך לתואר דוקטור מטעם הסנאט של אוניברסיטת ציריך:
תורת היחסות הפרטית, באה לפתור את הסתירות שהתגלעו בין המכניקה הקלאסית והתורה האלקטרומגנטית.
הבנת הקשר בין התאוריה הקינטית של הנוזלים ותנועה בראונית מחזקת את נכונות ההשערה על קיום אטומים.
הסבר לאפקט הפוטואלקטרי - העובדה הנסיונית כי מתכת פולטת אלקטרונים רק כאשר מוקרן עליה אור מעל לתדירות סף מסוימת מוסברת בעזרת הטענה שהאנרגיה של האור באה במנות בדידות, "קוונטות", שנישאות על ידי חלקיקים בשם פוטונים.
שקילות מסה ואנרגיה.
פרסי נובל

פרס נובל לפיזיקה - פיליפ לנארד, פיזיקאי גרמני, על חקר קרניים קתודיות.
פרס נובל לכימיה - אדולף פון באייר, כימאי גרמני, על עבודתו על צבעים אורגניים ותרכובת הידרוארומטיות.
פרס נובל לפיזיולוגיה ורפואה - רוברט קוך, רופא גרמני, על גילוי הגורם למחלת השחפת.